Vyhodnotenie pripomienkového konania

Spôsob pripomienkového konania: bežný/zjednodušený/skrátený postup - dôvod: skrátený postup, dôvodom bola naliehavosť materiálu z dôvodu možného ohrozenia základných ľudských práv a slobôd po 1. 1. 2002 a tiež skutočnosť, že so všetkými kľúčovými ústrednými orgánmi štátnej správy sa uskutočnili na úrovni členov vlády SR dve porady za účelom odstránenia pretrvávajúcich rozporov.	
		
	Zoznam oslovených subjektov: splnomocnenec vlády SR pre zahraničných Slovákov, podpredseda vlády SR pre ekonomiku, podpredsedníčka vlády SR pre európsku integráciu, podpredseda vlády SR pre ľudské práva, menšiny a regionálny rozvoj, GP SR, MV SR, MDPT SR, MK SR, MF SR,        MŠ SR, ÚV SR (OVA), ÚV SR (sekcia kontroly), ÚV SR (RHSD), MVRR SR, ÚPV SR, MSPNM SR, NBS, ÚJD SR, MO SR, PMÚ SR, MŽP SR, SŠHR SR, MP SR, MPSVR SR, MS SR, ÚNMS SR, NKÚ SR, ÚGKK SR, ŠÚ SR, MH SR, MZV SR, MZ SR, ÚVO SR, ÚV SR (sekcia hospodárskej politiky), Matica Slovenská	
	Počet oslovených subjektov: 35	
	Zaslali do stanoveného termínu: 21	
	Zaslali po termíne: 12	
	Vôbec nezaslali: 2	
	Subjekty, ktoré nemali pripomienky: ÚV SR (sekcia kontroly), ÚV SR (RHSD), ÚPV SR, MSPNM SR, NBS, ÚJD SR, MO SR, PMÚ SR, MŽP SR, SŠHR SR, MP SR, MPSVR SR, MS SR, ÚNMS SR, NKÚ SR, ÚGKK SR, ŠÚ SR, MH SR, MZV SR, MZ SR, ÚVO SR, ÚV SR (sekcia hospodárskej politiky), Matica Slovenská	
		
	Počet vznesených pripomienok: 50	
	Počet akceptovaných: 35 (z toho 4 čiastočne)	
	Počet neakceptovaných, z toho počet zásadných - ktoré subjekty: 15 (z toho 4 zásadné – všetky MK SR)	
		
	Rozporové konanie (s kým, kedy, na akej úrovni, s akým výsledkom): dňa 3. 10. 2001 sa konala porada na úrovni členov vlády SR k predkladanému materiálu za účasti podpredsedu vlády SR pre legislatívu, ministra kultúry SR, ministra školstva SR, štátneho tajomníka MZV SR, štátneho tajomníka MV SR a štátneho tajomníka MS SR, kde bola dosiahnutá zhoda vo všetkých zásadných otázkach. Napriek tomu MK SR opätovne uviedlo v pripomienkach viacero zásadných pripomienok, ktoré sú v rozpore so závermi uvedenej porady a preto ich nebolo možné akceptovať. Vzhľadom na uvedené sa rozporové konanie ani nekonalo.	
	Počet odstránených pripomienok: -	
	Počet neodstránených pripomienok: -	

Rezort	Pripomienka	Typ Z/O	Vyhodnotenie A/C/N	Spôsob vyhodnotenia	
MŠ SR	K B.1. z predloženého materiálu nie je jasné, akým spôsobom sa má na tejto úlohe podieľať minister školstva, nakoľko sa nepočíta s novelou zákona SNR č.347/1990 Zb.; žiadame preto upraviť bod B1 návrhu uznesenia vlády SR a ministra školstva z textu vypustiť.	O	A	Minister školstva SR bol z textu návrhu uznesenia vypustený.	
	V časti - Výhody navrhovaného riešenia
tretí odsek -  v danej oblasti vrátane využívania finančných prostriedkov a zabezpečovanie kontroly finančných tokov,
šiesty odsek -  možnosť urýchlenej realizácie stanovených úloh tímom pracovníkov, ktorí už nadobudli určité skúsenosti v danej oblasti,
siedmy odsek - možnosť zabezpečovať po realizácii potrebných legislatívnych opatrení komplexné plnenie koordinačných, normotvorných a koncepčných úloh v danej sfére v zmysle štatútu splnomocnenca.
Navrhovaný GS je v rozpore so súčasne platným zákonom SNR 347/1990 Zb., nakoľko poskytovanie aktívnej pomoci krajanom na uzemí SR zasahuje do kompetencií niekoľkých rezortov.	O	N	Cieľom predkladaného materiálu je zriadiť GS ako koordinačný prierezový orgán s centrálnou pôsobnosťou. Je preto zrejmé, že v rámci koordinácie založenej na spolupráci medzi GS a rezortami a pri poskytovaní súčinnosti rezortov GS sa realizácia jednotlivých úloh bude dotýkať oblastí spadajúcich do kompetencie rezortov, čo je s ohľadom na akúkoľvek koordinačnú funkciu prirodzené. Zároveň GS bude svoje koordinačné úlohy plniť v zmysle štatútu. Pokiaľ ide o kontrolné právomoci, tieto nie sú ničím výnimočným ani u iných splnomocnencov vlády (napr. splnomocnenec vlády SR na ochranu osobných údajov) a napr, zabezpečovanie kontroly finančných prostriedkov neznamená kontrolu ich nakladania, ale kontrolu realizácie financovania opatrení, ktorých financovanie bolo dohodnuté medzi GS a príslušným rezortom. Nezastávame názor, že materiál je v rozpore s tzv. kompetenčným zákonom, nemá za dôsledok zmenu kompetencií rezortov, ale sprehľadnenie a koordináciu aktivít pri riešení krajanskej problematiky.	
	Bez zmeny kompetencií je návrh v rozpore so súčasnou legislatívou.	O	A	V návrhu uznesenia vlády sa ukladá povinnosť podpredsedovi vlády SR pre legislatívu v spolupráci s ministrom zahraničných vecí, ministrom kultúry a splnomocnencom vlády SR pre zahraničných Slovákov vypracovať novelu zákona č. 70/1997     Z. z. Potreba zmien v legislatívnej oblasti je uvedená tiež v predkladacej správe k materiálu.	
	Vylúčenie duplicity pôsobenia orgánov štátnej správy nie je možné, ak aj naďalej zostane  výkon a realizácia spojená s financovaním aktivít na dotknutých rezortoch. Predkladaný návrh nerieši prehľadnosť finančných tokov a zdrojov, ktoré zabezpečujú aktivity pre zahraničných Slovákov, nakoľko v zmysle kompetencií a výkonu aktivít sú aj naďalej ponechané na jednotlivých rezortoch. MŠ SR nemôže súhlasiť s návrhom riešenia ktorý počíta s čiastočným prechodom kompetencií (teda normotvorba na GS a výkon a zodpovednosti za čerpanie finančných prostriedkov na rezortoch).	O	N	Namietaný tzv. čiastočný prechod kompetencií je zmyslom predkladaného materiálu a je v súlade so závermi porady zo dňa 3. 10. 2001. Splnomocnenec vlády SR sa len spolupodieľa na normotvorbe, teda predkladá návrhy právnych noriem spolu s príslušným rezortom. Zároveň kontroluje realizáciu opatrení v tejto oblasti dohodnutých s príslušným rezortom. Zároveň splnomocnenec určuje základnú líniu aktivít vo vzťahu k zahraničným Slovákom, pričom realizácia aktivít zostáva na rezortoch.. V opačnom prípade by splnomocnenec nemohol plniť zamýšľanú koordinačnú funkciu.	
	Navrhuje dôslednú delimitáciu celej agendy s poskytovaním štipendií vlády SR pre deti krajanov ako aj s vysielaním učiteľov  na jedného gestora.	O	N	Dôsledná delimitácia celej agendy je v rozpore s cieľmi predkladaného materiálu a rovnako v rozpore so závermi porady zo dňa 3. 10. 2001, ktorej sa zúčastnil aj minister školstva SR.	
MK SR	V súvislosti s bodom A.3 návrhu uznesenia vlády žiada zrušiť úlohu D.7., ktorá plynie pre MK SR z uznesenia vlády SR č.1146 z 22.12. 1999.	Z	A	Uvedená pripomienka bola zapracovaná do návrhu uznesenia.	
	V bode B. 2 žiada pre spresnenie vypustiť 
- v treťom riadku " a i".
- v piatom riadku "a MK SR" 
- koniec vety doplniť textom "podľa delimitačného protokolu".
	Z	C	Dôvetok „a i.“ bol vypustený. Slovné spojenie „a Ministerstvo kultúry SR“ nie je možné vypustiť z dôvodu, že Dom zahraničných Slovákov je príspevkovou organizáciou MK SR a súčasný sekretariát splnomocnenca vlády SR pre zahraničných Slovákov vlastne funguje v priestoroch tohto domu a teda MK SR je povinné zabezpečiť delimitáciu materiálno-technického vybavenia a inventúru na zriaďoavný GS. Dôvetok „podľa delimitačného protokolu“ je nadbytočný. Je zrejmé, že delimitácia sa vykoná podľa delimitačného protokolu, naviac delimitačný protokol nie je k materiálu priložený. 	
	Bod 3 - nesúhlas s textom " delimitovať primerané účelové rozpočtové prostriedky.."	Z	N	Návrh uznesenia v bode B. 3 je v súlade so závermi porady zo dňa 3. 10. 2001, ktorej sa zúčastnil aj minister kultúry SR.	
	K predkladanej správe: upozorňuje na rozpor v texte „vytvorenia štátnej inštitúcie s centrálnou a kordinačnou pôsobnosťou“ - nie je jasné, či ide o subjekt ústredného orgánu štátnej správy s centrálnou pôsobnosťou alebo koordinačný orgán.
	O	A	Aj napriek jednoznačnému definovaniu charakteru GS ako koordinačného prierezového orgánu s centrálnou pôsobnosťou bol text predkladacej správy nepatrne preformulovaný v zmysle pripomienky.	
	Žiada upraviť text tak, aby bolo zrejmé, že Dom zahraničných Slovákov je príspevková organizácia v zriaďovateľskej pôsobnosti MK SR.	O	A	Hoci sa Dom zahraničných Slovákov v predkladacej správe v celom texte vyskytuje iba jedenkrát, text bol v tejto časti celého textu upravený v zmysle pripomienky.	
	Žiada upraviť text tak, aby bolo zrejmé, že doterajším gestorom zákona a nim vymedzenej starostlivosti o kultúru zahraničných Slovákov je MK SR.	O	A	Text bol upravený v zmysle pripomienky.	
	Žiada upraviť dôvody zmeny koncepcie riešenia problematiky krajanov doplnením textu: „zriadenie Úradu pre zahraničných Slovákov zamietlo MF SR v pripomienkovom konaní, a preto muselo MK SR hľadať iné riešenie.
	O	C	Text bol upravený v zmysle pripomienky, pričom pôvodný záver bol súčasne ponechaný. Aj z porady zo dňa 3. 10. 2001 bolo zrejmé, že filozofia riešenia problematiky krajanov je zo strany MK SR iná, ako to uvádza uznesenie vlády SR č. 1146 z 22. 12. 1999 a že jediným dôvodom tejto zmeny nebolo len odmietavé stanovisko MF SR.	
	V piatom odseku, tretí riadok - navrhnuté znenie je v rozpore s platným kompetenčným zákonom - „absencia subordinácie kompetencií".
	O	N	Cieľom predkladaného materiálu je zriadiť GS ako koordinačný prierezový orgán s centrálnou pôsobnosťou. Je preto zrejmé, že v rámci koordinácie založenej na spolupráci medzi GS a rezortami a pri poskytovaní súčinnosti rezortov GS sa realizácia jednotlivých úloh bude dotýkať oblastí spadajúcich do kompetencie rezortov, čo je s ohľadom na akúkoľvek koordinačnú funkciu prirodzené. Zároveň GS bude svoje koordinačné úlohy plniť v zmysle štatútu. Pokiaľ ide o kontrolné právomoci, tieto nie sú ničím výnimočným ani u iných splnomocnencov vlády (napr. splnomocnenec vlády SR na ochranu osobných údajov) a napr. zabezpečovanie kontroly finančných prostriedkov neznamená kontrolu ich nakladania, ale kontrolu realizácie financovania opatrení, ktorých financovanie bolo dohodnuté medzi GS a príslušným rezortom. Nezastávame názor, že materiál je v rozpore s tzv. kompetenčným zákonom, nemá za dôsledok zmenu kompetencií rezortov, ale sprehľadnenie a koordináciu aktivít pri riešení krajanskej problematiky.	
	Žiada na druhej strane, druhý odsek vypustiť alebo primerane upraviť vo vzťahu na „zriadenie prierezového orgánu s centrálnou pôsobnosťou".	O	A	Text odseku 2 bol upravený v zmysle pripomienky.	
	Navrhuje na druhej strane, tretí odsek upraviť v zmysle úprav navrhnutých v bode 1 (pripomienky k návrhu uznesenia vlády).	O	C	V bode 1 stanoviska MK SR uvádza niekoľko pripomienok, z ktorých bola asi polovica akceptovaných. Vzhľadom na bližšie neupresnenie pripomienky možno preto konštatovať len čiastočné zapracovanie uvedených pripomienok.	
	K návrhu na zriadenie GS - v 4 odseku vypustiť text: „z Domu zahraničných Slovákov pri MK SR“.	Z	A	Text bol upravený v zmysle pripomienky.	
	K návrhu praktickej realizácie  - k bodu 1.2. žiada celý text preformulovať (ide o prístup k archívnym materiálom).	O	N	Delimitácia archívnych materiálov a prístup k nim je predmetom sporu medzi MK SR a splnomocnencom vlády SR pre zahraničných Slovákov. Na porade zo dňa 3. 10. 2001 bolo dohodnuté kompromisné riešenie, podľa ktorého archívne materiály zostanú na MK SR avšak prístup k nim bude zo strany GS možný kedykoľvek v prípade potreby bez akýchkoľvek ďalších podmienok (písomný súhlas, dohoda, postup podľa zákona o archívnictve a pod.), čo sa však v prípade dohody medzi zainteresovanými subjektmi nevylučuje. Bezproblémový prístup GS k archívnym materiálom je potrebný tiež z dôvodu vytvárania centrálnej informačnej databázy v oblasti krajanskej problematiky ako jednej z rpioritných úloh GS.	
	K návrhu praktickej realizácie - k bodu 1.3. žiada text vety vypustiť v časti „rozpočtové prostriedky na zabezpečenie činnosti  sekretariátu v r. 2002“.	Z	A	Text bol upravený v zmysle pripomienky.	
	K návrhu praktickej realizácie - k bodu 2.3. odporúča a navrhuje upraviť komplexnú delimitáciu výlučne v zmysle delimitačného protokolu, ktorý sa bude týkať v personálnej oblasti delimitácie 7 pracovníkov, v oblasti finančnej 1 701  tis. Sk, v oblasti materiálno-technickej  a informačnej len na základe delimitačného protokolu.
	O	A	Je zrejmé, že delimitácia sa vykoná podľa delimitačného protokolu, tento však nie je k materiálu priložený. Materiál je upravený v zmysle pripomienky, nie je všaj zrejmé, či predkladateľ mal na mysli výslovné uvedenie delimitačného protokolu priamo v texte, čo považujeme za nadbytočné.	
	K časti Návrh na zmenu a doplnky štatútu žiada vypustiť znenie vety v piatej odražke „vytvorenie efektívneho a transparentného systému financovania pomoci krajanom a krajanským organizáciám a jeho urýchlené zavedenie do praxe“.	Z	N	Jednou z prioritných úloh GS je vytvorenie efektívneho a transparentného financovania v tejto oblasti. V opačnom prípade, teda za predpokladu, že by jednotlivé rezorty transparentne a najmä efektívne financovali aktivity súvisiace so zahraničnými Slovákmi, by zriadenie GS nebolo potrebné. V zásade bude GS len koordinovať plnenie aktivít dohodnutých spolu s príslušnými rezortami a kontrolovať, či boli dohodnuté aktivity financované (nejde tu pritom o kontrolu oprávnenosti nakladania s rozpočtovými prostriedkami). Zároveň však po delimitácii príslušnej čiastky z MK SR bude mať možnosť aj sám v obmedzenej miere podporovať financovanie projektov na podporu krajanských spolkov.	
	K časti „Výhody navrhovaného riešenia" žiadajú text bodu 3 vypustiť alebo primerane upraviť.	Z	A	Pokiaľ ide o kontrolné právomoci splnomocnenca a GS, tieto nie sú ničím výnimočným ani u iných splnomocnencov vlády (napr. splnomocnenec vlády SR na ochranu osobných údajov) a napr. zabezpečovanie kontroly finančných prostriedkov neznamená kontrolu ich nakladania, ale kontrolu realizácie financovania opatrení, ktorých financovanie bolo dohodnuté medzi GS a príslušným rezortom. Napriek uvedenému text bol primerane upravený.	
	K návrhu nového štatútu - žiadosť  o preformulovanie a upresnenie znenia vety v článku 1. bod 2 vo vzťahu k „zavŕšeniu transformácie".	O	A	Znenie odseku 1 a 2 článku 1 bol upravený v zmysle pripomienky.	
	K návrhu nového štatútu - vypustiť bod e/ v čl. 2; splnomocnenec nevykonáva funkciu správcu rozpočtovej kapitoly v zmysle zákona č. 303/1995 Z.z.	Z	N	Je síce pravda, že splnomocnenec nevykonáva funkciu správcu rozpočtovej kapitoly, ale vzhľadom na delimitáciu finančných prostriedkov z MK SR bude mať možnosť aj sám v obmedzenej miere podporovať financovanie projektov na podporu krajanských spolkov a koordinovať spôsob ich realizácie, preto vypustenie písmena e) nie je možné.	
	K návrhu nového štatútu - preformulovať znenie bodu 4 čl. 4: „…povinné predložiť na nahliadnutie písomnosti, informovať ho a vysvetliť skutočnosti, ktoré sa týkajú jeho vecnej spôsobilosti".	O	N	Namietané ustanovenie nemá za cieľ ustanoviť kontrolnú právomoc splnomocnenca, ale ustanoviť povinnosť súčinnosti príslušných rezortov vo vzťahu k nemu. Okrem toho, cieľom materiálu je vymedziť niektoré kontrolné právomoci, pričom uvedené je len obdobou právomocí, ktoré má napr. splnomocnenec vlády SR na ochranu osobných údajov.	
	K prílohe č. 3 - zásadná pripomienka k zneniu druhej odrážky.	Z	N	Pripomienka priamo súvisí s bodom B. 3 návrhu uznesenia vlády, ktorého znenie je však v súlade so závermi porady zo dňa 3. 10. 2001. Porady sa zúčastnil aj minister kultúry SR.	
	Zásadná pripomienka - nesúhlas s delimitáciou sumy    1 mil. Sk z rozpočtovej kapitoly MK SR na ÚV SR.	Z	A	Text bol upravený v zmysle pripomienky.	
MDPT SR	V texte štatútu čl. 1 ods. 4, čl. 2 písm.a), čl. 4 ods.3 sú odkazy na osobitné predpisy. Odporúča tieto odkazy označiť čiselným horným indexom a názov osobitného predpisu uviesť na tej istej strane, dole pod čiarou.	O	A	Text bol upravený v zmysle pripomienky.	
	Odseky v jednotlivých článkoch označovať vo dvoch zátvorkách.	O	A	Text bol upravený v zmysle pripomienky.	
MV SR	Odporúča v návrhu uznesenia bod B.1. vypustiť ministra vnútra ako spolunositeľa úlohy.	O	A	Text bol upravený v zmysle pripomienky.	
MF SR

	V prílohe č. 3 sa v súvislosti s vytvorením GS odporúča delimitovať z MK SR mzdové prostriedky v sume         1 701 000,- Sk. Uvedený text je potrebné doplniť takto: „…vrátane poistného a príspevku zamestnávateľa do poisťovní a NUP“.	O	A	Text prílohy č. 3 bol upravený v zmysle pripomienky.	
	Úlohu uvedenú v bode B.1. návrhu uznesenia žiada vypustiť ministerku financií z dôvodu, že sekretariát splnomocnenca prechádza z pôsobnosti MK SR do pôsobnosti ÚV SR a personálne, materiálno-technické a finančné zabezpečenie GS  je potrebné riešiť dotknutými organizáciami v rámci delimitácie.	O	N	Spolupráca Ministerstva financií SR pri plnení úlohy uvedenej v návrhu uznesenia je nevyhnutná. V rozpočtovej kapitole MK SR totiž nie je na rok 2002 v rámci návrhu rozpočtu vyčlenená akákoľvek suma pre splnomocnenca vlády a generálny sekretariát a teda nie je čo delimitovať. Finančné prostriedky na vznik a činnosť splnomocnenca vlády a GS je teda nutné zabezpečiť v spolupráci s ministerkou financií.	
	Z bodu B.2 a B.3 žiada vypustiť ministerku financií z dôvodu, že delimitačný protokol uzatvárajú orgány alebo organizácie, ktorých sa tieto opatrenia dotýkajú.	O	N	Spolupráca Ministerstva financií SR pri plnení úlohy uvedenej v návrhu uznesenia je nevyhnutná. V rozpočtovej kapitole MK SR totiž nie je na rok 2002 v rámci návrhu rozpočtu vyčlenená akákoľvek suma pre splnomocnenca vlády a generálny sekretariát a teda nie je čo delimitovať. Finančné prostriedky na vznik a činnosť splnomocnenca vlády a GS je teda nutné zabezpečiť v spolupráci s ministerkou financií.	
MVRR SR	V návrhu uznesenia bod A.2. navrhuje zmeniť tak, že sa schvaľuje návrh štatútu (vid príloha č.2).	O	A	Text bol upravený v zmysle pripomienky. Návrh uznesenia bol v predmetnom bode zosúladený s textom uvedeným v prílohe č. 2.	
	Materiál je potrebné upraviť v súlade s legislatívnou technikou.	O	A	Text bol upravený v zmysle pripomienky.	
GP SR	Podľa § 8 zákona č. 70/1997 Z.z. daná problematika patrí do kompetencie MK SR, preto nemožno riešiť zmenu gestora tohto zákona navrhovanú v bode A.3. návrhu uznesenia vlády týmto sposobom, ale len novelizáciou toho zákona.	O	A	Zmena gestora zákona č. 70/1997 Z. z. je len prvým krokom k zmene súčasného právneho stavu, ako sa konštatuje aj v predkladacej správe materiálu. Návrh uznesenia však bol doplnený v zmysle pripomienky.	
	Navrhuje zosúladiť zriadenie GS s termínom účinnosti novely zákona č. 70/1997 Z. z. 	O	C	Keďže GS nie je zriadený na základe zákona, nie je navrhované zosúladenie termínov nevyhnutné. V situácii, keď nájom priestorov súčasného sekretariátu splnomocnenca vlády SR pre zahraničných Slovákov končí 31. 12. 2001 a k tomuto termínu boli dané aj výpovede zamestnancom sekretariátu, je nutné záležitosť riešiť čo najskôr. Stanovenie termínu pre novelizáciu zákona do konca februára 2002 zároveň nevylučuje ani rovnaký termín účinnosti oboch opatrení.	
	V prílohe č. 2 odporúča v čl. 2 písm.i) slovo  „diaspora“ nahradiť vhodnejším slovom.	O	A	Text bol upravený v zmysle pripomenky.	
	Navrhuje text v poznámke označený +++ zákona          č. 100/1996 Z.z. o ochrane štátneho tajomnstva, nahradiť textom zákona č. 241/2001 Z.z. o ochrane utajovaných skutočností a o zmene a doplnení niektorých zákonov.	O	A	Text bol upravený v zmysle pripomienky.	
Splnomocnenec vlády
pre zahranič ných Slovákov	Bod B1 návrhu uznesenia vlády SR - návrh doplniť za slová...podmienky na vznik… (text) „...a činnosť...".	O	N	Zatiaľ, čo zabezpečenie vzniku GS bude úlohou viacerých zainteresovaných ústredných orgánov štátnej správy, zabezpečenie činnosti GS už bude následne len úlohou vlády SR, resp. vedúceho Úradu vlády SR. Ani uznesenie vlády SR č. 1146 z 22. 12. 2001 neustanovuje v obdobnom bode uznesenia (D. 1) povinnosť pre zodpovedné subjekty zabezpečiť aj činnosť sekretariátu, ale len vznik.	
	Bod C. 1 návrhu uznesenia vlády SR upresniť – nie je jasné, či splnomocnenec a generálny sekretár sú jedna a tá istá osoba.	O	A	Text bol upravený v zmysle pripomienky.	
	Návrh na zriadenie GS - 4 odsek ...riešiť personálne obsadenie novej inštitúcie fyzickou delimitáciou odborných pracovníkov... Časť vyznačená kurzívou nie je v súlade s navrhovaným uznesením v bode B2, preto ju odporúčajú z textu vypustiť.	O	A	Text bol upravený v zmysle pripomienky.	
	Návrh praktickej realizácie - bod 1.1.2. za slovami "...predmetných databáz..." navrhuje doplniť o text „pre vytváranie centrálnej informačnej databázy presunúť na GS z Domu zahraničných Slovákov knižný fond a fond krajanskej tlače…“.	O	N	Delimitácia archívnych materiálov a prístup k nim je predmetom sporu medzi MK SR a splnomocnencom vlády SR pre zahraničných Slovákov. Na porade zo dňa 3. 10. 2001 bolo dohodnuté kompromisné riešenie, podľa ktorého archívne materiály zostanú na MK SR avšak prístup k nim bude zo strany GS možný kedykoľvek v prípade potreby bez akýchkoľvek ďalších podmienok (písomný súhlas, dohoda, postup podľa zákona o archívnictve a pod.), čo sa však v prípade dohody medzi zainteresovanými subjektmi nevylučuje. Bezproblémový prístup GS k archívnym materiálom je potrebný tiež z dôvodu vytvárania centrálnej informačnej databázy v oblasti krajanskej problematiky ako jednej z rpioritných úloh GS.	
	Návrh praktickej realizácie - bod 2.2.2. navrhuje upresniť v zmysle návrhu nového Štatútu - právomoc vedúceho UV SR ku GS dať roviny pracovno-právnych vzťahov.	O	A	Text bol upravený v zmysle pripomienky.	
	Príloha č. 2 - uvádza sa, že ide o návrh" nového štatútu", ale v bode A.2 sa píše o „zmenách a doplnkoch", čo sa im zdá byť vhodnejšie.	O	A	Text bol upravený v zmysle pripomienky.	
	Príloha č. 3, odsek 2  - ak prenájom objektu prejde na ÚV SR potrebné bude delimitovať nie "zvyšnú" ale celú sumu, nie 1 000 000,.Sk ale podľa súčasnej zmluvy 1.600 000.-Sk.	O	C	Za predpokladu, že daná situácia nastane, sumu za nájom bude potrebné zvýšiť. V súčasnosti však Úrad vlády SR neuvažuje s prenájmom celej budovy, ale len jej časti a to vzhľadom na umiestnenie Generálneho sekretariátu pre zahraničných Slovákov. Suma za prenájom teda bola upresnená v potrebnej výške, ktorá je 1 mil. Sk.	
	Komuniké - odporúča slová: „...zriadenie sekretariátu pre zahraničných Slovákov..." zosúladiť s názvom predkladaného materiálu ...zriadenie GS.	O	A	Text bol upravený v zmysle pripomienky.	
	Navrhuje zvážiť, či by sa nové skutočnosti, ktoré sú obsahom materiálu, nemali odraziť aj v pripravovanej novele z. 347/1990 Zb. o organizácii ministerstiev a ostatných ústredných orgánoch štátnej správy.	O	N	Nezastávame názor, že materiál je v rozpore s tzv. kompetenčným zákonom, nemá za dôsledok zmenu kompetencií rezortov, ale sprehľadnenie a koordináciu aktivít pri riešení krajanskej problematiky.	
ÚV SR
(OVA)	Upraviť predkladaný materiál v zmysle smernice a pokynu vedúceho Úradu vlády SR, a to nasledovne:
- obal. na ľavej strane uvedené : MZV SR,
- číslo: 32/2001-Kppvl/le,
- materiál na rokovanie vlády SR,
- namiesto"materiál sa predkladá" uviesť "Podnet",
- namiesto" Materiál obsahuje" text "Predkladá",
- ako prvého predkladateľa uviesť gestora ministra ZV SR a druhého ppvl Ľ.Fogaša.
K návrhu uznesenia:
- návrh predloženého uznesenia vlády upraviť podľa vzoru pokynu,
- v bode B.1. upraviť text úlohy, 
- nositeľa úlohy oddeliť od textu, 
- slová „vedúceho ÚV SR" dať nad text úlohy,
- slová „vedúci ÚV SR a minister kultúry“ (sú uvedené v bode B.2) vypustiť,
- slová „v spolupráci s ministerkou financií" dať do textu úlohy, obdobne aj v B. 3.,
- termín v bode C.1 vypustiť,
- vo vykonávacej časti uznesenia upraviť slová „minister financií" na „ministerka financií".	O	A	Materiál bol upravený v zmysle smernice na prípravu a predkladanie materiálov na rokovanie vlády Slovenskej republiky a v zmysle metodického pokynu vedúceho Úradu vlády SR k uvedenej smernici. Nebolo však možné akceptovať pripomienku, podľa ktorej by mal byť minister zahraničných vecí uvedený ako prvý predkladateľ z dôvodu jeho gestorstva, a to vzhľadom na skutočnosť, že v súlade s návrhom uznesenia prechádza práve gestorstvo na podpredsedu vlády SR pre legislatívu a podpredseda vlády SR je zároveň aj spolupredkladateľom materiálu; zároveň tento člen vlády SR materiál na medzirezortné pripomienkové konanie aj predkladal.	
PPVE	Nesúhlasí s vybudovaním novej organizačnej štruktúry popri existujúcom splnomocnencovi.	O	A	Návrh materiálu nezriaďuje novú organizačnú štruktúru popri existujúcom splnomocnencovi vlády SR pre zahraničných Slovákov, ale rieši transformáciu súčasného splnomocnenca a jeho sekretariátu v kompetencii MK SR na splnomocnenca a jeho generálny sekretariát v kompetencii vlády SR, organizačne začlenený do štruktúry Úradu vlády SR. Pripomienke teda bolo možné vyhovieť bez akejkoľvek zmeny predkladaného materiálu.	
PPVEI	Prehodnotiť kompetencie MK SR k štátnej politike   voči krajanom a plnenie uznesenia vlády SR č. 1146 z 22. 12. 1999 a presunúť kompetencie v tejto oblasti na PPVEI alebo PPVL.	O	A	Zohľadnenie pripomienky je vlastne jedným z cieľov predkladaného materiálu. Gestorstvo nad zákonom č. 70/1997 Z. z. sa presúva na PPVL, organizačne sa GS má začleniť pod ÚV SR a návrh na vymenovanie a odvolanie splnomocnenca dáva predsedovi vlády SR PPVL.